**Sharon Kay Penman** (født 13. august 1945 i New York City, død 22. januar 2021 i Atlantic City i New Jersey) var en amerikansk forfatter av historiske romaner. Hun er kjent for sin romaner og kriminalromaner om engelske og walisiske kongelige i middelalderen.

Forfatterkarriere
-----------------

Sharon Kay Penman ble født i New York, men vokste opp i New Jersey. Hun tok bachelor-grad fra Universitetet i Texas i Austin hvor hennes hovedfag var historie. Hun mottok også en juridisk embetsgrad, som *Juris Doctor* (J.D.), fra Rutgers University School of Law, og arbeidet deretter som en skattejurist for en tid. Hun lever for tiden i New Jersey.

I Storbritannia har hun benyttet forfatternavnet Sharon Penman da hun tidlig i sin karriere fikk høre fra sin britiske utgiver at hele hennes navn, Sharon Kay Penman, lød altfor amerikansk ut. Penman har fortalt at hun gjorde en avtale om å utelate mellomnavnet for å kunne beholde tittelen på hennes andre roman, *Here Be Dragons*, som utgiveren heller ikke var begeistret for.

Som student drev hun undersøkelser og skrev manuskriptet på den historiske romanen *The Sunne in Splendour* som beskrev livet til Rikard III av England. Manuskriptet ble stjålet fra hennes bil og aldri siden gjenfunnet. Hun klarte ikke å gå tilbake til skrivningen på seks år. Hun skrev til slutt romanen for andre gang og den ble utgitt i 1982, og har siden da vært forfatter på fulltid.

Etter at *The Sunne in Splenour* var utgitt begynte hun arbeide med sin walisiske trilogi som hovedsakelig hadde handling fra Wales. Denne ble etterfulgt av hennes trilogi om Henrik II av England som fokuserte på kongens liv. I 1996 utga Penman den første i en serie på fire kriminalromaner med handling fra middelalderen. Den første, *The Queen's Man* om Justin de Quincy, ble nominert for en Edgar-pris for beste kriminalroman fra amerikanske kriminalforfattere. Penman har til hensikt å fortsette sine fortellinger om Angevin-rikets kongelige med en roman med denne tidsalderens konger som Rikard Løvehjerte, Johan uten land og Joan av England, dronning av Sicilia, alle barn av kong Henrik II av England og dronning Eleanora av Aquitaine. Romanens tittel vil være *Løvehjerte*.

Stedene for handlingen
----------------------

|  |
| --- |
| «Da jeg første gang besøkte Dolwyddelan måtte jeg parkere bilen utenfor vegen, spørre ved en bondegård om jeg kunne se festningen, og deretter traske opp åsen gjennom saueflokker. I dag er det en stor parkeringsplass, en kafé, en suvenirerbutikk, en godt markert sti opp til festningen, og en utstilling av de walisiske prinsene i tårnet. Jeg vet det er de som ønsker å holde festningen i ukommersiell isolasjon, men endringene gjør det mulig for mange flere mennesker å besøke Llewelyns festning, og jeg tror at det betyr mest. Jeg er også begeistret for Rhaeadr Ewynnol, i dag Swallow Falls, som ser fortsatt ut som de gjorde i Llewelyns og Joannas tid – unntatt at du må betale 40 pence for å se det!» |
| —Sharon Kay Penman |

Penmans romaner om Wales i hennes walisiske trilogi har vekket interesse i nordlige Wales i en slik grad at besøksinformasjon og lokaler reiser og turer til stedene hvor handlingen i bøkene utspiller seg har blitt en liten industri. Selv om handlingen foregår på 1100- og 1200-tallet har Penman handling på steder som fortsatt eksisterer og som kan bli besøkt, inkludert festninger, kirker og arkeologiske områder. Slike områder omfatter Aber Falls og Dolwyddelan Castle og som var viktige scener i hennes romaner. Penman innrømmer at Dolwyddelan var et yndet sted for henne.

Referanser
----------

1. ↑   Babelio, Babelio forfatter-ID 200652[Hentet fra Wikidata]
2. 1 2 3 4   The New York Times, «Sharon Kay Penman, Whose Novels Plumbed Britain’s Past, Dies at 75», utgitt 29. januar 2021[Hentet fra Wikidata]
3. ↑  Sharon Kay Penman Arkivert 25. desember 2009 hos Wayback Machine. Penguin.com. 2009.
4. ↑  King, Ann: «Prepub Mystery» Arkivert 7. juni 2011 hos Wayback Machine. *Library Journal*. 15. desember 2004.
5. ↑  Loaded Questions Interview with author Sharon Kay Penman. Arkivert 5. november 2009 hos Wayback Machine. Oktober, 2008.
6. ↑  Hewitt, K.: Loaded Questions with Author Sharon Kay Penman Arkivert 4. januar 2009 hos Wayback Machine. Loadedshelf.com.
7. ↑  Bibliography Arkivert 9. mars 2009 hos Wayback Machine. Sharon Kay Penman.com.
8. ↑  King, Ann: «Prepub Mystery», *Library Journal*. 2004
9. ↑  Moran, Michelle. «Q&A With Historical Fiction Author Sharon Kay Penman», *The History Buff*. 2008.
10. 1 2  «Author Interview: Sharon Kay Penman», *Trivium*. 2009.
11. ↑  The Princes of Gwynedd:Driving Tours Arkivert 5. juli 2009 hos Wayback Machine..
12. ↑  Princes of Gwynedd Arkivert 5. juli 2009 hos Wayback Machine.

Eksterne lenker
---------------

* Sharon Kay Penman offisielle nettsted
* Nåværende nettsted for Aber
* Penman, Sharon Kay. «On Reshaping History», «Om å endre historien» – Rikard III-foreningen, den amerikanske avdelingen.
* Princes of Gwynedd: Discover the Historical Attractions of North Wales, Oppdage de historiske attraksjoner i nordlige Wales
* Llywelyn

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NKC
 |